ประกาศกระทรวงมหาดไทยเรื่อง หลักเกณฑ์และวิธีการขอรับโอนใบอนุญาต และการอนุญาตในกรณีผู้ประกอบธุรกิจโรงแรมถึงแก่ความตาย-------------------------------------------- อาศัยอํานาจตามความในมาตรา 5 และมาตรา 25 แห่งพระราชบัญญัติโรงแรม พ.ศ. 2547 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบมาตรา 32 มาตรา 33 มาตรา 41 มาตรา 42 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกประกาศไว้ ดังต่อไปนี้ข้อ ๑ ผู้จัดการมรดกหรือทายาทผู้ใดประสงค์จะดําเนินธุรกิจโรงแรมต่อจากผู้ประกอบธุรกิจโรงแรมที่ถึงแก่ความตายให้ยื่นคําขอ/แจ้งความประสงค์ทั่วไป ตามแบบ ร.ร.1/3 ท้ายประกาศกระทรวงมหาดไทย เรื่อง กําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรมตามพระราชบัญญัติโรงแรม พ.ศ. 2547 ต่อนายทะเบียนท้องที่ที่โรงแรมตั้งอยู่พร้อมด้วยเอกสารหลักฐาน ดังต่อไปนี้ (1) ใบอนุญาตประกอบธุรกิจโรงแรม (2) หลักฐานแสดงความเป็นทายาทหรือผู้จัดการมรดกของผู้ตาย (3) การรับมรดกแทนที่กันเฉพาะเหตุสาบสูญ จะต้องมีคําสั่งศาลมาแสดงด้วย (4) เอกสารหลักฐานที่ยื่นไว้ในการขออนุญาตมีการแก้ไขหรือเปลี่ยนแปลง (ถ้ามี) เมื่อนายทะเบียนได้รับคําขอตามวรรคหนึ่งแล้ว ให้นายทะเบียนตรวจสอบความถูกต้องให้ครบถ้วน หรือความสมบูรณ์ของคําขอ หากปรากฏเอกสารหลักฐานที่จําเป็นต้องใช้ประกอบการพิจารณาไม่ถูกต้อง หรือไม่ครบถ้วน ให้นายทะเบียนแจ้งผลการตรวจสอบให้ผู้ขอทราบภายในห้าวันทําการนับแต่วันยื่นคําขอ พร้อมทั้งกําหนดระยะเวลาให้ผู้ขอแก้ไข หากพ้นกําหนดระยะเวลาดังกล่าวแล้วผู้ขอไม่ดําเนินการแก้ไขให้ถูกต้อง ให้นายทะเบียนคืนคําขอแก่ผู้ขอ กรณีผู้ขอยืนยันความถูกต้อง หรือความครบถ้วน หรือความสมบูรณ์ของเอกสารแล้วให้นายทะเบียนดําเนินการต่อไปข้อ ๒ การยื่นคําขอรับโอนใบอนุญาตและการอนุญาตประกอบธุรกิจโรงแรมให้ยื่น ณ สถานที่ ดังต่อไปนี้ (1) ในกรุงเทพมหานครให้ยื่น ณ สํานักการสอบสวนและนิติการ กรมการปกครอง (2) ในจังหวัดอื่นให้ยื่น ณ ที่ทําการปกครองอําเภอ หรือที่ทําการปกครองกิ่งอําเภอท้องที่ที่โรงแรมตั้งอยู่ข้อ ๓ การขอรับโอนใบอนุญาตประกอบธุรกิจโรงแรมของผู้เยาว์ บุคคลวิกลจริต หรือบุคคลผู้ไม่สามารถจะจัดการงานของตนเองได้ ต้องยื่นหลักฐานว่าได้ปฏิบัติตามประมวลกฎหมายแพ่งและพาณิชย์ ว่าด้วยความสามารถของบุคคลก่อนแล้วข้อ ๔ การสละมรดกจะต้องมีหลักฐานเป็นหนังสือ หรือได้ทําสัญญาประนีประนอมยอมความ มายื่นต่อนายทะเบียน ข้อ ๕ ให้สํานักการสอบสวนและนิติการ ที่ทําการปกครองอําเภอ หรือที่ทําการปกครองกิ่งอําเภอตรวจสอบหลักฐานประกอบการยื่นคําขอดังนี้ (1) หลักฐานแสดงความเป็นทายาทหรือผู้จัดการมรดกของผู้ตาย (2) การรับมรดกแทนที่กันเฉพาะเหตุสาบสูญ จะต้องมีคําสั่งศาลมาแสดงด้วยข้อ ๖ ในกรณีดังต่อไปนี้ให้นายทะเบียนพิจารณาไม่อนุญาตให้รับโอนใบอนุญาตประกอบธุรกิจโรงแรม (1) ผู้จัดการมรดก หรือทายาทขาดคุณสมบัติหรือมีลักษณะต้องห้ามตามมาตรา 16 แห่งพระราชบัญญัติโรงแรม พ.ศ. 2547 (2) ผู้ขอรับโอนใบอนุญาตประกอบธุรกิจโรงแรมเป็นคนต่างด้าวขาดคุณสมบัติ หรือมีลักษณะต้องห้ามตามกฎหมายว่าด้วยการประกอบธุรกิจของคนต่างด้าว (3) กรณียื่นคําขอต่อนายทะเบียนเกินหนึ่งร้อยแปดสิบวันนับแต่วันที่ผู้ประกอบธุรกิจโรงแรมถึงแก่ความตาย (4) เหตุสําคัญอย่างอื่น ๆ ที่ปรากฏชัดทําให้ไม่สมควรประกอบธุรกิจโรงแรมข้อ ๗ เมื่อสํานักการสอบสวนและนิติการ กรมการปกครอง หรือที่ทําการปกครองอําเภอ หรือที่ทําการปกครองกิ่งอําเภอได้รับเรื่องการขอรับมรดกจะประกอบธุรกิจโรงแรมให้ตรวจสอบความถูกต้องตามหลักเกณฑ์ที่กําหนดตามกฎหมายว่าด้วยโรงแรมแล้วให้นําเสนอนายทะเบียนเพื่อพิจารณาต่อไป เมื่อนายทะเบียนได้รับเรื่องการขอรับโอนใบอนุญาตประกอบธุรกิจโรงแรมจากสํานักการสอบสวนและนิติการ หรือที่ทําการปกครองอําเภอ หรือที่ทําการปกครองกิ่งอําเภอ แล้วแต่กรณี นายทะเบียนอาจแจ้งคณะกรรมการพิจารณากลั่นกรองการดําเนินการตามพระราชบัญญัติโรงแรม พ.ศ. 2547 ไปดําเนินการตรวจโรงแรมตามหลักเกณฑ์ที่กําหนดตามกฎหมายว่าด้วยโรงแรมให้เสร็จสิ้นภายในยี่สิบวันนับแต่วันได้รับคําขอจากสํานักการสอบสวนและนิติการ หรือที่ทําการปกครองอําเภอ หรือที่ทําการปกครองกิ่งอําเภอท้องที่ แล้วแต่กรณี และให้รวบรวมเอกสารที่เกี่ยวข้องพร้อมเสนอความเห็นต่อนายทะเบียนโรงแรมเพื่อพิจารณาดําเนินการต่อไป กรณีที่นายทะเบียนพิจารณาอนุญาตให้ออกใบอนุญาตฉบับใหม่ให้ผู้ขออนุญาต กรณีที่นายทะเบียนพิจารณาเห็นว่ามีเหตุสมควรไม่อนุญาตให้นายทะเบียนแจ้งเหตุดังกล่าวให้ผู้ขอทราบเพื่อให้ผู้ขอโต้แย้งแสดงพยานหลักฐานของตนภายในสิบห้าวันนับแต่วันที่ได้รับหนังสือแจ้งก่อนออกคําสั่งและเมื่อออกคําสั่งแล้วให้แจ้งคําสั่งและแจ้งสิทธิในการอุทธรณ์คําสั่งให้ผู้ขอทราบด้วยผู้มีอํานาจลงนาม - ประกาศ ณ วันที่ 25 มกราคม พ.ศ. 2553 ชวรัตน์ ชาญวีรกูล รัฐมนตรีว่าการกระทรวงมหาดไทย